شەفەق
نیوز/ نێچیروان بارزانی سەرۆک هەرێم کوردستان، ئمڕوو یەکشەممە، چارەکردن گرفتەیل گیرهاتگ
ناوبەین بەغداد و هەولێر جویر کلیلیگ ئەرا ئاسایش و ئارامی لە عراق دانا، لە وەختیگ
سوپاسی ئەرا سەرۆک فەرەنسا ئیمانوێل ماکرۆن پیشکەش کرد  ئەرا پاڵپشتیکردن عراق.
سەرۆکایەتی
هەرێم کوردستان لە بەیاننامەیگ رەسیە ئاژانس شەفەق نیوز وت: نێچیروان بارزانی
سەرۆک هەرێم کوردستان، نیمەڕو ئمڕوو، پیشوازی لە کریستیان کامبون سەرۆک دەسەی پەیوەندیەیل
دەیشتەکی و وەرگری و هیزەیل چەکدار لە ئەنجومەن پیرەیل فەڕەنسی (سینات) و شاندیگ یاوەری
کرد،  و دیاری کرد ک هەردوگ لایەنەگە لە دیدارەگە
باس پەیوەندیەیل هەرێم کوردستان و عراق وەرد فەرەنسا کردن، و هەمیش شیوەیل بتەوکردن
هاوکاری هاوبەش، ڕای خوەیان لەباوەت گرفتەیل هەولێر-بەغداد، مەترسیەیل داعش لە سوریا
و عراق، رەوش سیاسی عراق و سەختیەیل روی عراق کردن.
سەرۆک
نێچیروان بارزانی دووارە سوپاس هەرێم کوردستان ورێزی ئەرا پاڵپشتیکردن سیاسی و سەربازی
و مرۆیی فەرەنسا پیشکەش کرد، وەتایبەت رۆل سەرۆک ئیمانوێل ماکرۆن و تەقەلایلی ئەرا
وەدەسهاوردن ئاسایش و ئارامی لە عراق و ناوچەگە وەگشتی.
بارزانی
باس لە ئومیدی کرد ک برادەرەیل عراق دەسمیەتی عراق و هەرێم کوردستان بکەن ئەرا چارەکردن
گرفتەیلیان، و دووپات کرد ک وەبی چارەکردن گرفتەیل هەولێر و بەغدا ئارمی سیاسی لە عراق
نیەڕەسێدە ئەنجام.
بارزانی،
گرفتەیل ناوبەین هەردوگ لایەنەگە جویر کلیلیگ ئەرا ئاسایش و ئارامی لە عراق دادە قەڵەم.
لەلای
خوەییش، وەگەرد دووپاتکردنەوەی لەبان وەردەوامی پاڵپشتی فەرەنسا ئەرا هەرێم
کوردستان، و رەسانن سڵاو سەرۆک ماکرۆن و سەرۆک ئەنجومەن پیرەیل فەڕەنسی ئەرا سەرۆک
نێچیروان بارزانی، کامبون دووپات لە گرنگی قایمکردن پەیوەندیەیل وڵاتەگەی وەرد عراق
و هەرێم کوردستان کرد، تایبەت لە چین ئابووری و بەرهەمهاوردن، و ئامادەیی فەرنسا ئەرا
دەسمیەتی عراق و هەرێم کوردستان وە چارەکردن گرفتەیلیان و گلەوداین ئارامی نشان دا.
وەگورەی
بەیاننامەگە، پەیوەندیەیل عراق و هەرێم کوردستان وەرد دەوڵەتەیل هاوسا، شیوەیل نواگردن
هەڕەشەیل داعش، رەوش ئێزدیەیل و مەسیحیەیل و پێکاتەیل هەرێم کوردستان، رەوشەیل ناوچەگە
وە شیوەی گشتی، و باوەتەیلیگ گرنگ لەلای هەردوگ لایەنەگە، باسەیلیگ لەناو دیدارە بوین
ک قونسوڵ گشتی فەرەنسا لە هەرێم کوردستان و نوینەر حکومەت هەرێم کوردستان لە فەرەنسا
ئامادەی بوین.
